Ir-Regolament tal-Kummissjoni (KEE) Nru 183/93
tad-29 ta’ Jannar 1993
li jemenda r-Regolament (KEE) Nru 2568/91 dwar il-karatteristici taż-żejt taż-żebbuġa u l-fdal taż-żejt taż-żebbuġa u dwar il-metodi rilevanti ta’ l-analiżi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill 136/66/KEE tat-22 ta’ Settembru 1966 li jwaqqaf l-organizzazzjoni komuni tas-suq taż-żjut u x-xaħmijiet [1], kif emendat l-aħħar permezz tar-Regolament (KEE) Nru 2046/92 [2], u b’mod partikolari l-Artikolu 35a tiegħu,
Billi r-Regolament tal-Kummissjoni (KEEC) Nru 2568/91 [3], skond kif emendat l-aħħar permezz tar-Regolament (KEE) Nru 3288/92 [4], jiddefinixxi l-karatteristici tat-tipi diversi taż-żejt taż-żebbuġa u l-fdalijiet taż-żejt taż-żebbuġa u l-metodi rilevanti ta’ l-analiżi; billi r-Regolament (KEE) Nru 2568/91 jemenda wkoll in-noti addizzjonali 2, 3 u 4 tal-Kapitolu 15 tan-nomenklatura konġunta kif stabbilita fl-Anness I tar-Regolament tal-Kunsill (KEE) Nru 2658/87 tat-23 ta’ Lulju 1987 dwar it-tariffa u nomenklatura statistika u dwar it-Tariffa Komuni Doganali [5], kif emendata l-aħħar permezz tar-Regolament tal-Kummissjoni (KEE) Nru 2505/92 [6];
Billi, fid-dawl ta’ l-esperjenza miksuba, il-metodi ta’ l-analiżi jridu jiġu adatti jew stabbiliti b’iktar preciżjoni f’certi każi; billi, sar ukoll evidenti li rriżultaw żbalji fir-Regolament (KEE) Nru 2568/91;
Billi, minħabba studji li qed isiru, il-perjodu li fih l-Istati Membri Mejju jistgħu jużaw metodi testjati, il-metodi ta’ l-analiżi nazzjonali xjentifikament validi għandhom ikunu estiżi;
Billi, minħabba żviluppi fir-ricerka, il-karatteristici taż-żejt taż-żebbuġa kif definiti fir-Regolament (KEE) Nru 2568/91, għandhom ikunu aġġustati sabiex jassiguraw aħjar il-purità tal-prodotti li jkunu marketed u biex tipprovdi għall-metodu rilevanti ta’ l-analiżi;
Billi, biex jippermetti l-introduzzjoni tal-mezzi meħtieġa biex japplikaw il-metodu l-ġdid, id-dħul tiegħu fis-seħħ għandu jkun differit għall-ftit xhur;
Billi r-Regolament (KEE) Nru 2568/91 għandu għalhekk ikun emendat;
Billi l-miżuri pprovduti f’dan ir-Regolament huma konformi ma’ l-opinjoni tal-Kumitat ta’ Ġestjoni għaż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 2568/91 huwa emendat kif ġej:
1. fl-ewwel paragrafu ta’ l-Artikolu 3 ‘31 ta’ Diċembru 1992’ hu sostitwit bi ‘28 ta’ Frar 1993’;
2. L-Artikolu 5 hu mibdul b’dan li ġej:
"‘L-Artikolu 5
In-noti addizzjonali 2, 3 u 4 tal-Kapitolu 15 ta’ Nomenklatura Konġunta kif stabbilita fl-Anness I tar-Regolament tal-Kunsill (KEE) Nru 2658/87 [7] huma mibdula bit-test li jinsab fl-Anness XIV ta’ dan ir-Regolament.";
3. l-Annessi huma emendati kif muri fl-Anness ta’ dan ir-Regolament.
Artikolu 2
Dan ir-Regoalment għandu jidħol fi-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Iżda, punt 10 ta’ l-Anness japplika mill-1 ta’ Lulju 1993 għaż-żejt taż-żebbuża ippakjat minn dik id-data.
Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
Magħmul fi Brussel, fid-29 ta’ Jannar 1993.